[pic] | COMISIA EUROPEANĂ |

Bruxelles, 1.4.2011

COM(2011) 178 final

2009/0060/A (COD)

AVIZ AL COMISIEI în temeiul articolului 294 alineatul (7) litera (c) din Tratatul privind funcționarea Uniunii Europene privind amendamentele Parlamentului European la poziția Consiliului privind propunerea de

REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 1905/2006 de stabilire a unui instrument de finanțare a cooperării pentru dezvoltare

2009/0060/A (COD)

AVIZ AL COMISIEIîn conformitate cu articolul 294 alineatul (7) litera (c) din Tratatul privind funcționarea Uniunii Europene privind amendamentele Parlamentului European la poziția Consiliului privind propunerea de

REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 1905/2006 de stabilire a unui instrument de finanțare a cooperării pentru dezvoltare

1. INTRODUCERE

În conformitate cu articolul 294 alineatul (7) litera (c) din Tratatul privind funcționarea Uniunii Europene, Comisia emite un aviz privind amendamentele propuse de Parlamentul European în a doua lectură. Comisia prezintă mai jos avizul său privind amendamentele propuse de Parlament.

2. CONTEXT

Data transmiterii propunerii către Parlamentul European și către Consiliu: 21 aprilie 2009

Documentul COM(2009) 194 final – 2009/0060A COD [Corrigendum din 30 noiembrie 2009, modificat la 1 decembrie 2009 (intrarea în vigoare a Tratatului de la Lisabona)]

Data avizului Parlamentului în prima lectură: 21 octombrie 2010

Data la care propunerea modificată a fost trimisă Parlamentului European și Consiliului: nu este cazul

Data acordului politic privind poziția Consiliului: nu este cazul

Data adoptării formale a poziției Consiliului: 10 decembrie 2010

Data avizului Parlamentului în a doua lectură: 3 februarie 2011

3. OBIECTUL PROPUNERII

Diferitele instrumente financiare ale UE din domeniul acțiunii externe prezintă o ușoară inconsecvență în ceea ce privește exceptarea de la principiul neeligibilității pentru finanțarea UE a costurilor legate de impozite, taxe și alte impuneri.

Regulamentul (CE) nr. 1905/2006 de stabilire a unui instrument de finanțare a cooperării pentru dezvoltare (ICD) și Regulamentul 1889/2006 de instituire a unui instrument de finanțare pentru promovarea democrației și drepturilor omului la scară mondială (IEDDO) nu permit o anumită flexibilitate cu privire la neeligibilitatea pentru finanțare a acestor costuri. Celelalte instrumente prevăd că, „în principiu”, ajutorul din partea UE nu poate fi utilizat pentru finanțarea acestor cheltuieli: prin urmare, acestea permit o anumită flexibilitate de la caz la caz, iar ordonatorul de credite responsabil poate, dacă este necesar, să decidă acceptarea eligibilității în interesul unei bune gestiuni financiare și al unei bune executări a programelor și proiectelor. Într-adevăr, este esențial să se mențină o anumită flexibilitate în situațiile în care există riscul să se ajungă la un impas pentru că nu există mecanisme de exceptare sau acestea sunt inadecvate (ca urmare, de exemplu, a complexității deosebite a procedurilor în țara beneficiară sau în cazul proiectelor regionale).

Prin urmare, în contextul Evaluării intermediare a instrumentelor financiare pentru acțiuni externe, Comisia a propus alinierea dispozițiilor relevante ale instrumentelor ICD și IEDDO la celelalte instrumente prin adăugarea mențiunii „în principiu” la neeligibilitatea impozitelor, taxelor și a altor impuneri, acestea fiind reglementate intern prin instrucțiunile date ordonatorilor de credite.

4. AVIZUL COMISIEI PRIVIND AMENDAMENTELE PARLAMENTULUI EUROPEAN

4.1. Amendamente acceptate de Comisie

Nu este cazul

4.2. Amendamente respinse de Comisie

Comisia nu poate accepta amendamentele legate de actele delegate și de aspectele de comitologie [considerentul (2a), articolul 17 alineatul (2), articolul 21, articolul 22 alineatul (3), articolele 23, 33, articolul 34 alineatul (1), articolele 35, 35a și 35b].

5. CONCLUZIE

Discuțiile cu colegislatorii vor continua după a doua lectură în vederea încercării de a se ajunge la o soluție consensuală, de preferință acordându-se Parlamentului European drepturi importante de control pentru restul perioadei de programare multianuală în curs și păstrându-se deschise o serie de opțiuni pentru perioada următoare, inclusiv posibilitatea recurgerii la acte delegate, respectându-se totodată criteriile stabilite la articolul 290 din TFUE.